als_Latn dik_Latn sag_Latn
Mesfushori kavajas i papërmbajtshëm në sfidën e djeshme të kampionatit, ndaj Slaven Belupos. Eshtë rrjeta e shtatë këtë sezon në Kroaci
Pas 11 ndeshjesh pa fitore, Sokol Cikalleshi i jep më në fund suksesin skuadrës së RNK Splitit, që mposhti dje një kundërshtar jo të lehtë, si Slaven Belupo. Fitore e pastër për ekipin e Splitit, ku protagonist ka qenë pikërisht mesfushori kavajas, duke realizuar golin e avantazhit 1-0. Për Cikalleshin është rrjeta e shtatë në këtë kampionat. Por, veç golit, bie në sy paraqitje e mirë e mesfushorit me tipare sulmuese, që do të jetë edhe një nga armët më të forta për sfidën ndaj Armenisë. Cikalleshi deri tani ka luajtur 19 ndeshje me fanelën e RNK Splitit. Dje u zëvendësua në minutën e 83-të, ndërsa ndeshja përfundoi 2-0. Kujtojmë që ky është sezoni i parë i Cikalleshit me skuadrën e RNK Splitit, pasi ai u transferua gjatë verës në Kroaci nga skuadra e Kukësit për 100 mijë euro.
als_Latn als_Latn